text: সাইলেন্স () হল মার্টিন স্কোরসেজি পরিচালিত ২০১৬ সালের মহাকাব্যিক ঐতিহাসিক নাট্যধর্মী চলচ্চিত্র। শুসাকু এন্দোর ১৯৬৬ সালের একই নামের উপন্যাস অবলম্বনে চলচ্চিত্রটির চিত্রনাট্য রচনা করেছেন জে ককস ও স্কোরসেজি। জাপানের নাগাসাকির পটভূমিতে নির্মিত চলচ্চিত্রটির সম্পূর্ণ চিত্রধারণ করা হয় তাইওয়ানে, সেখানকার তাইপে ও তাইচুঙের স্টুডিওতে ও হুয়ালিয়েন কাউন্টির বিভিন্ন স্থানে। এতে শ্রেষ্ঠাংশে অভিনয় করেন অ্যান্ড্রু গারফিল্ড, অ্যাডাম ড্রাইভার, লিয়াম নিসন, তাদানোবু আসানো ও সিয়ারান হিন্দস। এতে দুজন জেসুইত যাজকের গল্প বর্ণিত হয়েছে, যারা পর্তুগাল থেকে ম্যাকাও হয়ে ইদো-যুগের জাপানে তাদের নিখোঁজ গুরুকে খুঁজতে ও ক্যাথলিক খ্রিস্টানবাদ প্রচার করতে এসেছেন। সাইলেন্স দ্য লাস্ট টেম্পটেশন অব ক্রাইস্ট (১৯৮৮) ও কুনডুন (১৯৯৭)-এর পর ধর্মীয় ব্যক্তিদের নিয়ে নির্মিত স্কোরসেজির তৃতীয় চলচ্চিত্র।
  
  স্কোরসেজির দীর্ঘসময়ের পরিকল্পিত এই কাজটিতে ২৫ বছরের অধিক সময় লাগে। ২০১৬ সালের ২৯শে নভেম্বর রোমে চলচ্চিত্রটির উদ্বোধনী প্রদর্শনী হয় এবং ২৩শে ডিসেম্বর মার্কিন যুক্তরাষ্ট্রে মুক্তি পায়। বক্স অফিসে ব্যর্থ হলেও চলচ্চিত্রটি ইতিবাচক পর্যালোচনা অর্জন করে। ন্যাশনাল বোর্ড অব রিভিউ ও আমেরিকান ফিল্ম ইনস্টিটিউট সাইলেন্স ছবিটিকে তাদের বর্ষসেরা ১০ চলচ্চিত্রের তালিকায় স্থান দেয়। এছাড়া চলচ্চিত্রটি ৮৯তম একাডেমি পুরস্কারের শ্রেষ্ঠ চিত্রগ্রহণ বিভাগে মনোনয়ন লাভ করে।
  
  কুশীলব
   অ্যান্ড্রু গারফিল্ড - সেবাস্তিয়াও রদ্রিগেজ
   অ্যাডাম ড্রাইভার - ফ্রঁসোয়া গারুপ
   তাদানোবু আসানো - অনুবাদক
   সিয়ারান হিন্দস - আলেসান্দ্রো ভালিইয়ানো
   লিয়াম নিসন - ক্রিস্তোভাও ফেরেইরা
   শিনিয়া সুকামোতো - মোকিচি
   ইসি ওগাতা - ইনোও মাসাশিগে
   ইউশি ওইদা - ইচিজো
   ইয়োসুক কুবোজুকা - কিচিজিরো
   নানা কমাৎসু - মোনিকা (হারু)
   রায়ো কেস - জোয়াও (চোকিচি)
   বেলা বাপ্তিস্তে - ডিয়েটার আলব্রেখট
  
  তথ্যসূত্র
  
  বহিঃসংযোগ
   
   
   
   
   
  
  বিষয়শ্রেণী:২০১৬-এর চলচ্চিত্র
  বিষয়শ্রেণী:২০১০-এর দশকের নাট্য চলচ্চিত্র
  বিষয়শ্রেণী:২০১০-এর দশকের ঐতিহাসিক চলচ্চিত্র
  বিষয়শ্রেণী:জাপানি উপন্যাস অবলম্বনে চলচ্চিত্র
  বিষয়শ্রেণী:তাইওয়ানে ধারণকৃত চলচ্চিত্র
  বিষয়শ্রেণী:প্যারামাউন্ট পিকচার্সের চলচ্চিত্র
  বিষয়শ্রেণী:মার্কিন চলচ্চিত্র
  বিষয়শ্রেণী:মার্কিন নাট্য চলচ্চিত্র
  বিষয়শ্রেণী:মার্কিন ঐতিহাসিক চলচ্চিত্র
  বিষয়শ্রেণী:মার্টিন স্কোরসেজি পরিচালিত চলচ্চিত্র
  বিষয়শ্রেণী:মার্টিন স্কোরসেজি প্রযোজিত চলচ্চিত্র
title: সাইলেন্স (২০১৬-এর চলচ্চিত্র)